Sa mill-piramidi tal-qedem għall-bunkers militari, it-teoristi ma daħlu fl-ebda konfoffa. Lanqas issa b'dak li raw fuq Mars. Fl-aħħar dehra biżarra, il-kaċċaturi għall-aljeni qalu li setgħu jilmħu granċ misterjuż fuq il-pjaneta l-ħamra. Mindu l-immaġni ntefgħet fuq il- Facebook , numru ta' persuni qalu li dan il-granċ jixbah lill-mostru li kien intwera fil-film tal-1979 bl-isem ta' Alien . Ir-ritratt inġibed mill-magna Curiosity , fuq Mars, li wriet speċi ta' daħla ta' għar fuq il-pjaneta l-ħamra. Iżda Seth Shostak, direttur taċ-Ċentru għat-Tiftix SETI, qal li probabbilment dan hu każ ta' pareidolia , kelma li tintuża għal dawk l-individwi li fl-immaġinazzjoni tagħhom jaraw forom u wċuħ f'dak li jħarsu lejh. Tant hu hekk li hemm kaċċaturi oħra tal-aljeni li dan l-aħħar stqarrew li fuq Mars raw dik li jemmnu li hi mara samranija.
Granċ jew fantasija?